CELEX: 62019TA0387
Language: fi
Date: 2021-05-12 00:00:00
Title: Asia T-387/19: Unionin yleisen tuomioistuimen tuomio 12.5.2021 – DF ja DG v. EIP (Henkilöstö – EIP:n henkilöstö – Palkkaus – Päätös evätä oikeus asettautumiskorvaukseen päätoimipaikkaan paluun yhteydessä – Vastuu)

5.7.2021   
            
            
               FI
            
            
               Euroopan unionin virallinen lehti
            
            
               C 263/17
            
         
      Unionin yleisen tuomioistuimen tuomio 12.5.2021 – DF ja DG v. EIP
      (Asia T-387/19) (1)
      
      (Henkilöstö - EIP:n henkilöstö - Palkkaus - Päätös evätä oikeus asettautumiskorvaukseen päätoimipaikkaan paluun yhteydessä - Vastuu)
      (2021/C 263/22)
      Oikeudenkäyntikieli: ranska
      
         Asianosaiset
      
      
         Kantajat: DF ja DG (edustajat: asianajajat L. Levi ja A. Blot)
      
         Vastaaja: Euroopan investointipankki (asiamiehet: M. Loizou ja K. Carr, avustajinaan asianajajat J. Currall ja B. Wägenbaur)
      
         Oikeudenkäynnin kohde
      
      SEUT 270 artiklaan ja Euroopan unionin tuomioistuimen perussäännön 50 a artiklaan perustuva vaatimus kumota ensinnäkin 6.3.2018 ja 28.2.2019 päivätyt EIP:n päätökset olla myöntämättä kantajille asettautumiskorvausta, toiseksi 19. ja 27.3.2019 päivätyt EIP:n päätökset, joilla vahvistettiin päätös olla myöntämättä asettautumiskorvausta ja hylättiin kantajien esittämä sovittelumenettelyn aloittamista koskeva pyyntö ja kolmanneksi 14.6.2019 päivätyt EIP:n päätökset, joilla vahvistettiin päätös olla myöntämättä asettautumiskorvausta, sekä toisaalta vaatimus saada korvausta vahingosta, jota kantajille väitetään aiheutuneen mainituista päätöksistä.
      
         Tuomiolauselma
      
      
                  1)
               
               
                  Euroopan investointipankin (EIP) 6.3.2018 ja 19.3.2019 päivätyt päätökset olla myöntämättä DF:lle EIP:n henkilöstöön sovellettavien hallinnollisten säännösten liitteessä VII olevassa 5 artiklassa tarkoitettua asettautumiskorvausta kumotaan.
               
            
                  2)
               
               
                  Euroopan investointipankin 28.2. ja 27.3.2019 päivätyt päätökset olla myöntämättä DG:lle EIP:n henkilöstöön sovellettavien hallinnollisten säännösten liitteessä VII olevassa 5 artiklassa tarkoitettua asettautumiskorvausta kumotaan.
               
            
                  3)
               
               
                  Euroopan investointipankki velvoitetaan korvaamaan DF:lle ja DG:lle EIP:n henkilöstöön sovellettavien hallinnollisten säännösten liitteessä VII olevissa 5 ja 17 artiklassa tarkoitettu asettautumiskorvaus, jonka määrä lasketaan myöhemmin, lisättynä viivästyskorolla, joka lasketaan tämän tuomion julistamispäivästä lukien Euroopan keskuspankin (EKP) vahvistaman korkokannan mukaan korotettuna kahdella prosenttiyksiköllä siihen asti, kunnes EIP on maksanut koko määrän.
               
            
                  4)
               
               
                  Kanne hylätään muilta osin.
               
            
                  5)
               
               
                  EIP velvoitetaan korvaamaan oikeudenkäyntikulut.
               
            
         (1)  EUVL C 288, 26.8.2019.